

IARSCRÍBHINN I

**An modh leithdháilte le haghaidh acmhainní an Chiste um Aistriú Cóir**

I gcás gach Ballstáit, cinnfear an t-imchlúdach airgeadais i gcomhréir leis na céimeanna seo a leanas:

(a) déanfar scair gach Ballstáit a ríomh mar shuim ualaithe na sciaranna arna gcinneadh ar bhonn na gcritéar seo a leanas, agus iad ualaithe mar atá léirithe:

(i) astaíochtaí gás ceaptha teasa na saoráidí tionsclaíocha i réigiúin NUTS leibhéal 2 ar mó faoi fhachtóir a dó an déine carbóin, arna sainmhíniú ag cóimheas astaíochtaí gás ceaptha teasa na saoráidí tionsclaíocha arna thuairisciú ag na Ballstáit i gcomhréir le hAirteagal 7 de Rialachán (CE) Uimh. 166/2006 ó Pharlaimint na hEorpa agus ón gComhairle[[1]](#footnote-1) i gcomparáid le breisluach comhlán an tionscail, ná an meán atá na Ballstáit AE-27. I gcás nach sáraítear an leibhéal sin in aon réigiún NUTS leibhéal 2 i mBallstát tugtha, cuirfear astaíochtaí gás ceaptha teasa na saoráidí tionsclaíocha sa réigiún NUTS leibhéal 2 ina bhfuil an déine carbóin is airde san áireamh (ualú 49 %),

(ii) an fhostaíocht i mianadóireacht ghuail agus ligníte (ualú 25 %),

(iii) an fhostaíocht san earnáil tionsclaíochta sna réigiúin NUTS leibhéal 2 arna cur san áireamh chun críocha phointe (i) (ualú 25 %),

(iv) baint móna (ualú 0,95 %),

(v) táirgeadh scealla ola (ualú 0,05 %);

(b) déanfar na leithdháiltí a eascraíonn as pointe (a) a chur i bhfeidhm a choigeartú lena áirithiú nach bhfaighidh aon Bhallstát méid atá níos mó ná EUR 2 bhilliún. Déanfar na méideanna os cionn EUR 2 bhilliún a athdháileadh go comhréireach chuig leithdháiltí na mBallstát uile eile. Déanfar sciaranna na mBallstát a athríomh dá réir;

(c) déanfar sciaranna na mBallstát a eascraíonn as pointe (b) a chur i bhfeidhm a choigeartú go diúltach nó go deimhneach ag comhéifeacht de 1,5 uair den difríocht faoina sáraíonn OIN per capita an Bhallstáit sin (arna thomhas i bpaireachtaí cumhachta ceannaigh) le haghaidh na tréimhse 2015-2017 meán-OIN per capita na mBallstát AE-27 (an meán arna shloinneadh mar 100 %), nó faoina dtiteann sé faoi sin;

Ní bheidh feidhm ag an gcoigeartú sin maidir le Ballstáit ar cuireadh uasteorainn lena leithdháileadh i gcomhréir le pointe (b).

(d) déanfar na leithdháiltí a eascraíonn as pointe (c) a chur i bhfeidhm a choigeartú lena áirithiú gurb é an toradh atá leis an leithdháileadh deiridh ó CUAC ná déine chabhrach per capita (arna tomhas ar bhonn dhaonra iomlán an Bhallstáit) de EUR 6 ar a laghad thar an tréimhse iomlán.

Bainfear na méideanna a theastaíonn chun an déine chabhrach íosta a áirithiú a bhaint go comhréireach ó leithdháiltí na mBallstát uile eile, ach amháin na cinn sin ar cuireadh uasteorainn lena leithdháileadh i gcomhréir le pointe (b).

Tá an leithdháileadh ón gCiste um Aistriú Cóir ann sa bhreis ar an leithdháileadh a eascraíonn as míreanna 1 go 16 d’Iarscríbhinn XXII de [RFC nua] agus ní chuirtear san áireamh é sa bhonn le haghaidh an leithdháilte a gcuirtear pointí 10 go 15 d’Iarscríbhinn XXII de [RFC nua] i bhfeidhm ina leith.

**IARSCRÍBHINN II**

**Teimpléad le haghaidh pleananna críochacha um aistriú cóir**

1. **Leagan amach an phróisis aistrithe agus sainaithint na gcríoch ina mbeidh an tionchar is diúltaí laistigh den Bhallstát**

|  |
| --- |
| *Réimse téacs [12000]* |

*Tagairt: Airteagal 7(2)(a)*

|  |
| --- |
| *1.1. Leagan amach an phróisis aistrithe a bhfuiltear ag súil leis i dtreo geilleagar atá neodrach ó thaobh na haeráide de, i gcomhréir le cuspóirí na bPleananna Náisiúnta Fuinnimh agus Aeráide agus pleananna aistrithe eile atá ann cheana maille le hamlíne chun deireadh a chur le gníomhaíochtaí amhail mianadóireacht ghuail agus ligníte nó táirgeadh leictreachais gualbhreoslaithe nó na gníomhaíochtaí sin a laghdú* |

*Tagairt: Airteagal 7(2)(b)*

|  |
| --- |
| *1.2. Sainaithint na gcríoch a bhfuiltear ag súil leis go mbeidh an tionchar is diúltaí iontu agus bonn cirt a thabhairt don rogha sin leis an meastachán comhfhreagrach ar na tionchair eacnamaíocha agus fostaíochta bunaithe ar an leagan amach i Roinn 1.1* |

1. **Measúnú ar na dúshláin i dtaca leis an aistriú, le haghaidh gach ceann de na críocha arna sainaithint**

2.1. Measúnú ar an tionchar eacnamaíoch, sóisialta agus críochach a bheidh ag an aistriú chuig geilleagar atá neodrach ó thaobh na haeráide de

*Tagairt: Airteagal 7(2)(c)*

|  |
| --- |
| *Réimse téacs [12000]* |

|  |
| --- |
| *Sainaithint na ngníomhaíochtaí eacnamaíocha agus na n-earnálacha tionsclaíocha a n-imreofar tionchar orthu, ina ndéantar idirdhealú idir:*  *- earnálacha atá ag dul i léig, a bhfuiltear ag súil leis go dtiocfaidh deireadh leo nó go dtiocfaidh laghdú suntasach ar a ngníomhaíochtaí de bharr an aistrithe, agus amlíne chomhfhreagrach san áireamh;*  *- earnálacha ina bhfuil athrú ó bhonn ag tarlú, a bhfuiltear ag súil leis go dtiocfaidh athrú ó bhonn ar a ngníomhaíochtaí, a bpróisis agus a n-aschuir.*  *I gcomhair gach ceann den dá earnáil:*  *- na caillteanais post agus na riachtanais i ndáil le hathcháiliú a bhfuiltear ag súil leo, agus réamhaisnéisí scileanna á gcur san áireamh;*  *- an cumas féideartha éagsúlaithe eacnamaíoch agus deiseanna forbartha.* |

2.2. Riachtanais forbartha agus cuspóirí faoi 2030 d’fhonn neodracht ó thaobh na haeráide a bhaint amach

*Tagairt: Airteagal 7(2)(d)*

|  |
| --- |
| *Réimse téacs [6000]* |

|  |
| --- |
| - *Riachtanais forbartha chun aghaidh a thabhairt ar dhúshláin an aistrithe;*  *- Cuspóirí agus torthaí a bhfuiltear ag súil leo trí thosaíocht CUAC a chur chun feidhme.* |

2.3. Comhsheasmhacht le straitéisí agus pleananna náisiúnta, réigiúnacha nó críochacha eile

*Tagairt: Airteagal 7(2)(e)*

|  |
| --- |
| *Réimse téacs [6000]* |

|  |
| --- |
| - *Straitéisí um speisialtóireacht chliste;*  *- Straitéisí críochacha dá dtagraítear in Airteagal 23 de Rialachán (AE) [RFC nua];*  *- Pleananna forbartha réigiúnacha nó náisiúnta eile.* |

2.4. Na cineálacha oibríochtaí atá beartaithe

|  |
| --- |
| *Réimse téacs [12000]* |

*Tagairt: Airteagal 7(2)(g)*

|  |
| --- |
| *– na cineálacha oibríochtaí atá beartaithe agus an méid a mheastar a rannchuideoidh siad chun tionchar an aistrithe aeráide a mhaolú* |

*Tagairt: Airteagal 7(2)(h)*

|  |
| --- |
| *Le líonadh isteach má thugtar tacaíocht d’infheistíochtaí táirgiúla nach FBManna iad, agus sa chás sin amháin:*  *- liosta uileghabhálach de na hoibríochtaí agus fiontair den sórt sin agus i gcás gach ceann acu, bonn cirt leis an ngá atá le tacaíocht den sórt sin trí anailís ar bhearnaí a léiríonn go mbeadh líon na gcaillteanas post a bhfuiltear ag súil leo níos mó ná líon na bpost a bhfuiltear ag súil leis a chruthófaí in éagmais na hinfheistíochta sin* |

*Tagairt: Airteagal 7(2)(i)*;

|  |
| --- |
| *Le líonadh má thugtar tacaíocht d’infheistíochtaí chun an laghdú ar astaíochtaí gás ceaptha teasa ó na gníomhaíochtaí a liostaítear in Iarscríbhinn I a ghabhann le Treoir 2003/87/CE a bhaint amach, agus sa chás sin amháin:*  *- liosta uileghabhálach d’oibríochtaí a dtabharfar tacaíocht dóibh agus réasúnú go rannchuidíonn siad leis an aistriú chuig geilleagar a bheidh neodrach ó thaobh na haeráide de agus go mbeidh laghduithe suntasacha ar astaíochtaí gás ceaptha teasa mar thoradh leo a rachaidh faoi bhun na dtagarmharcanna ábhartha a úsáidtear don leithdháileadh saor in aisce faoi Threoir 2003/87/CE agus ar choinníoll go bhfuil siad riachtanach chun líon suntasach post a chosaint* |

*Tagairt: Airteagal 7(2)(j)*

|  |
| --- |
| *- sineirgí agus comhlántachtaí na n-oibríochtaí atá beartaithe le cláir eile faoi sprioc na hInfheistíochta le haghaidh post agus fáis (a thacaíonn le próiseas an aistrithe), le hionstraimí maoiniúcháin eile (an Ciste um Nuachóiriú ar Thrádáil Astaíochtaí an Aontais) agus le colúin eile an tSásra um Aistriú Cóir (an scéim thiomnaithe faoi InvestEU agus saoráid iasachta na hearnála poiblí leis an mBanc Eorpach Infheistíochta) chun aghaidh a thabhairt ar riachtanais shainaitheanta infheistíochta* |

2.5. Táscairí aschuir nó toraidh atá clár-shonrach

*Tagairt: Airteagal 8(1)*

|  |
| --- |
| *Le líonadh isteach má tá táscairí clár-shonracha beartaithe, agus sa chás sin amháin:*  *- réasúnú go bhfuil gá le táscairí aschuir nó toraidh clár-shonracha bunaithe ar na cineálacha oibríochtaí atá beartaithe* |

|  |  |  |  |  |  |
| --- | --- | --- | --- | --- | --- |
| **Tábla 1. Táscairí aschuir** | | | | | |
| **Cuspóir sonrach** | **Aitheantóir [5]** | **Táscaire [255]** | **Aonad tomhais** | **Garsprioc (2024)** | **Sprioc (2029)** |
|  |  |  |  |  |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Tábla 2. Táscairí toraidh** | | | | | | | | |
| **Cuspóir sonrach** | **Aitheantóir [5]** | **Táscaire [255]** | **Aonad tomhais** | **Bonnlíne nó luach tagartha** | **Bliain tagartha** | **Sprioc (2029)** | **Foinse na sonraí [200]** | **Barúlacha [200]** |
|  |  |  |  |  |  |  |  |  |

1. **Sásraí rialachais**

*Tagairt: Airteagal 7(2)(f)*

|  |
| --- |
| *Réimse téacs [5000]* |

*3.1. Comhpháirtíocht*

|  |
| --- |
| *- Socruithe chun go mbeadh rannpháirtíocht ag comhpháirtithe in ullmhú, cur chun feidhme, faireachán agus meastóireacht a dhéanamh ar an bplean críochach um aistriú cóir;*  *– An toradh ar an gcomhairliúchán poiblí.* |

*3.2. Faireachán agus meastóireacht*

|  |
| --- |
| *- Bearta faireacháin agus meastóireachta atá beartaithe, lena n-áirítear táscairí chun cumas an phlean a chuspóirí a bhaint amach a thomhas* |

*3.3. Comhlacht/comhlachtaí comhordaithe agus faireacháin*

|  |
| --- |
| *An comhlacht nó na comhlachtaí atá freagrach as comhordú agus faireachán a dhéanamh ar chur chun feidhme an phlean agus an ról atá acu* |

**IARSCRÍBHINN III  
  
Comhtháscairí Aischuir maidir leis an mBeartas Réigiúnach (‘RCO’) agus Comhtháscairí Toraidh maidir Leis an mBeartas Réigiúnach (‘RCR’) le haghaidh an Chiste um Aistriú Cóir[[2]](#footnote-2)**

|  |  |
| --- | --- |
| **Aschuir** | **Torthaí** |
| RCO 01 - Fiontair dá dtugtar tacaíocht (astu sin: micrifhiontair, fiontair bheaga, fiontair mheánmhéide agus fiontair mhóra) RCO 02 - Fiontair dá dtugtar tacaíocht trí dheontais RCO 03 - Fiontair dá dtugtar tacaíocht le hionstraimí airgeadais RCO 04 - Fiontair dá dtugtar tacaíocht neamhairgeadais RCO 05 - Gnólachtaí nuathionscanta dá dtugtar tacaíocht  RCO 10 - Fiontair a chomhoibríonn le hinstitiúidí taighde  RCO 120 - Fiontair dá dtugtar tacaíocht chun an laghdú ar astaíochtaí gás ceaptha teasa ó na gníomhaíochtaí a liostaítear in Iarscríbhinn I a ghabhann le Treoir 2003/87/CE a bhaint amach | RCR 01 - Poist arna gcruthú in eintitis dá dtugtar tacaíocht RCR 02 - Infheistíochtaí príobháideacha ar chomh-mhéid le tacaíocht phoiblí (astu sin: deontais, ionstraimí airgeadais) RCR 03 – FBManna a thugann isteach nuálaíocht ó thaobh táirgí agus próiseas de RCR 04 – FBManna a thugann nuálaíocht isteach ó thaobh margaíochta nó eagraíochta de RCR 05 - FBManna atá i mbun nuálaíocht inmheánach RCR 06 - Iarratais ar phaitinní arna gcur faoi bhráid Oifig Eorpach na bPaitinní RCR 29 – Astaíochtaí gás ceaptha teasa ó na gníomhaíochtaí a liostaítear in Iarscríbhinn I a ghabhann le Treoir 2003/87/CE i bhfiontair dá dtugtar tacaíocht |
| RCO 13 - Seirbhísí agus táirgí digiteacha arna bhforbairt le haghaidh fiontar | RCR 11 - Úsáideoirí seirbhísí agus feidhmchlár digiteach poiblí nua RCR 12 - Úsáideoirí táirgí, seirbhísí agus feidhmchlár digiteach nua arna bhforbairt ag fiontair |
| RCO 15 - Acmhainneacht ghoir arna cruthú | RCR 17 - Fiontair trí bliana fós ar marthain sa mhargadh RCR 18 - FBManna a úsáideann seirbhísí goir bliain amháin tar éis an ghorlann a chruthú |
| RCO 101 – FBManna a infheistíonn i bhforbairt scileanna | RCR 97 – Printíseachtaí dá dtugtar tacaíocht in FBManna  RCR 98 – Foireann FBManna a chuireann Gairmoiliúint agus Gairmoideachas Leanúnach i gcrích (de réir an chineáil scile: scil theicniúil, bhainistíochta, fiontraíochta, ghlas, eile) |
| RCO 22 - Acmhainneacht táirgeachta bhreise le haghaidh fuinneamh in-athnuaite (as sin: leictreachas, fuinneamh teirmeach) | RCR 31 - An fuinneamh in-athnuaite iomlán arna tháirgeadh (as sin: leictreachas, fuinneamh teirmeach) RCR 32 – Fuinneamh in-athnuaite: An acmhainneacht nasctha leis an eangach (oibríochtúil) |
| RCO 34 - Acmhainneacht bhreise le haghaidh athchúrsáil uisce | RCR 46 - Áiseanna athchúrsála dramhaíola agus córais bainistithe uisce bheaga atá ar fáil don daonra  RCR 47 - Dramhaíl arna hathchúrsáil RCR 48 - Dramhaíl arna hathchúrsáil arna húsáid mar amhábhair  RCR 49 - Dramhaíl arna gnóthú |
| RCO 38 - Achar dromchla na talún athshlánaithe dá dtugtar tacaíocht RCO 39 - Córais chun faireachán a dhéanamh ar thruailliú aeir arna suiteáil | RCR 50 - An daonra a bhaineann tairbhe as bearta le haghaidh cháilíocht an aeir  RCR 52 - Talamh athshlánaithe arna úsáid le haghaidh limistéir ghlasa, tithíocht shóisialta, gníomhaíochtaí eacnamaíocha nó pobail |
| i gcás rannpháirtithe[[3]](#footnote-3)[[4]](#footnote-4):  RCO 200 - daoine dífhostaithe, lena n-áirítear daoine atá dífhostaithe go fadtéarmach,  RCO 201 - daoine atá dífhostaithe go fadtéarmach,  RCO 202 - daoine neamhghníomhacha,  RCO 203 - daoine fostaithe, lena n-áirítear daoine féinfhostaithe,  RCO 204 - daoine faoi bhun 30 bliain d’aois,  RCO 205 - daoine os cionn 54 bliana d’aois,  RCO 206 - daoine a bhfuil oideachas meánscoile íochtaraí nó níos lú ná sin (ISCED 0-2) acu,  RCO 207 - daoine a bhfuil oideachas meánscoile uachtaraí (ISCED 3) nó oideachas iar-mheánscoile (ISCED 4) acu,  RCO 208 - daoine a bhfuil oideachas treasach (ISCED 5 nó 8) acu,  RCO 209 - líon iomlán na rannpháirtithe[[5]](#footnote-5) | i gcás rannpháirtithe[[6]](#footnote-6):  RCR 200 - rannpháirtithe atá ag lorg poist i ndiaidh na rannpháirtíochta,  RCR 201 - rannpháirtithe in oideachas/oiliúint i ndiaidh na rannpháirtíochta,  RCR 202 - rannpháirtithe a fuair cáilíocht ar fhágáil dóibh,  RCR 203 - rannpháirtithe i bhfostaíocht, lena n-áirítear féinfhostaíocht, ar fhágáil dóibh. |

1. Rialachán (CE) Uimh. 166/2006 ó Pharlaimint na hEorpa agus ón gComhairle an 18 Eanáir 2006 maidir le bunú Clár Eorpach um Scaoileadh Amach agus Aistriú Truailleán agus lena leasaítear Treoir 91/689/CEE agus Treoir 96/61/CE ón gComhairle (IO L 33, 4.2.2006, lch. 1). [↑](#footnote-ref-1)
2. Ar chúiseanna a bhaineann leis an gcur i láthair, déantar na táscairí a rangú le go mbeidh sé níos éasca iad a chur le chéile leis na táscairí atá san áireamh i rialacháin eile a bhaineann go sonrach le cistí an bheartais chomhtháthaithe. [↑](#footnote-ref-2)
3. Tá gach táscaire aschuir agus toraidh a bhaineann le rannpháirtithe le tuairisciú. [↑](#footnote-ref-3)
4. Déanfar na sonraí pearsanta ar fad a mhiondealú de réir inscne (fireann/baineann – neamh-dhénártha). I gcás nach bhfuil torthaí áirithe indéanta, níl sé riachtanach sonraí a bhailiú agus a thuairisciú le haghaidh na táscairí toraidh sin. Nuair a dhéantar sonraí a bhailiú ó chlárlanna, ní gá do na Ballstáit ailíniú a dhéanamh le sainmhínithe arna gcomhaontú go comhpháirteach agus féadfaidh siad sainmhínithe náisiúnta a úsáid. [↑](#footnote-ref-4)
5. Le ríomh go huathoibríoch ar bhonn na gcomhtháscairí aschuir a bhaineann leis an stádas fostaíochta. [↑](#footnote-ref-5)
6. Déanfar na sonraí pearsanta ar fad a mhiondealú de réir inscne. I gcás nach bhfuil torthaí áirithe indéanta, níl sé riachtanach sonraí a bhailiú agus a thuairisciú le haghaidh na táscairí toraidh sin. Nuair a dhéantar sonraí a bhailiú ó chlárlanna, ní gá do na Ballstáit ailíniú a dhéanamh le sainmhínithe arna gcomhaontú go comhpháirteach agus féadfaidh siad sainmhínithe náisiúnta a úsáid. [↑](#footnote-ref-6)